Park prirode Medvednica
Šume Parka prirode Medvednica spuštaju se gotovo do samog središta Zagreba. Osim mira i zelenila, ovaj park prirode obiluje bogatim i raznolikim životinjskim svijetom te posebnostima kao što su Šumska staza 'Bliznec' za osobe s invaliditetom, pećina Veternica, srednjevjekovni rudnici Zrinski i Francuski rudnici, Sljemenska kapelica, 500 Horvatovih stuba i drugo. Najviši vrh parka, odnosno Medvednice je Sljeme, visoko 1033 m. Na njemu se nalazi Radiotelevizijski toranj Sljeme visok 169 m. Do 2007 godine do vrha je vodila žičara. Na Sljemenu se nalazi i skijaška staza na kojoj se održava Snježna kraljica.